Aadu Luukas - Vikipeedia, vaba entsüklopeedia

# Aadu Luukas

###

Aadu Luukas (24. september 1939 Tallinn – 7. oktoober 2006 Viimsi) oli eesti ettevõtja, transiidiettevõtte Pakterminal asutaja.

Aadu Luukas oli mitmete heategevuslike projektide algataja ja toetaja.

Ta on mitmeid aastaid järjest valitud Eesti mainekamate ja mõjukamate majandustegelaste esikolmikusse.

## [redigeeri] Elulugu ja perekond

Aadu Luukas sündis 1939. aastal Tallinnas, Käina vallast Nõmme külast pärit 19-aastase Alma Valtoni ja Luguselt pärit 23-aastase Osvald Luukase perekonda. Noore perekonna lõhkujaks sai sõda, sest isa Osvald mobiliseeriti Saksa sõjaväkke. 1944. aastal põgenes ema Alma Vene vägede Eestisse jõudmise eel Saksamaale, sealt edasi Ameerikasse. Enne lahkumist tõi ta Aadu Hiiumaale, oma ema Anna Valtoni juurde. Ema Alma elab praegugi Ameerikas ja seal elab ka Luukase vend Frank Uherek (sündinud 1959). Isa Osvald elas sõja järel Kanadas ja suri seal 1989. aastal.

## [redigeeri] Haridus

1964. aastal lõpetas Aadu Tallinna Ehitus-ja Mehaanikatehnikumi ning 1977. aastal töö kõrvalt ka Tallinna Polütehnilise Instituudi.

## [redigeeri] Karjäär

Aadu alustas mehaanikuna Tallinna Kommunaalametis, hiljem oli ta sama valdkonna vabariiklik aseminister ja 1990. aastate alguses peadirektori asetäitja.

1992. aastal asutas ta transiidiettevõtte "Pakterminal" ja oli esimene juhatuse (1992-1996) ning hilisem pikaaegne nõukogu esimees (1996-2005). Alates 2006. aastast oli Luukas ka AS Baltic Chemical Terminal, AS Trendgate ning AS EOS nõukogu esimees.

## [redigeeri] Ühiskondlik tegevus

Aadu Luukas oli üks Eesti Suurettevõtjate Assotsiatsiooni asutajatest ning selle pikaaegne juhatuse esimees. Koos presidendiga pani ta aluse Ühiskondliku Leppe Sihtasutuse protsessile ja oli ka selle nõukogu esimees.

Alates 1998. aastast oli ta Eesti võrkpalliföderatsiooni president.

2001. aastast oli ta Kasahstani Vabariigi aukonsul Eestis.

## [redigeeri] Autasud

Aadu oli 2002. aasta õigeusurahvaste rahvusvahelise fondi laureaat ning Eesti Vabariigi kõrgete riiklike aumärkide kavaler.

5. detsembril 2006 valis Eesti Ajalehtede Liit Aadu Luukase postuumselt 2006. aasta pressisõbraks.

## [redigeeri] Surm

Aadu Luukas suri ootamatult 2006. aasta 7. oktoobri hommikul terviserikke tõttu oma Viimsi kodus. Teda jäid leinama abikaasa Margot Luukas js poeg Indrek Luukas.

Välja otsitud andmebaasist "http://et.wikipedia.org../../../a/a/d/Aadu_Luukas_4401.html"

Kategooriad: Eesti ärimehed | Sündinud 1939 | Surnud 2006

##### Views

- Artikkel
- Arutelu
- Viimane redaktsioon

##### Otsi